ꯋꯥꯡꯄꯨꯂꯦꯟ

ꯋꯥꯡꯄꯨꯂꯦꯟ ꯑꯁꯤ ꯑꯂꯤꯄ ꯀꯪꯂꯩꯄꯥꯛ (ꯑꯔꯤꯕ ꯃꯅꯤꯄꯨꯔ)ꯒꯤ ꯃꯤꯇꯩ ꯂꯥꯢꯅꯤꯡ (ꯁꯅꯥꯃꯍꯤ ꯂꯥꯏꯅꯤꯡ) ꯑꯃꯗꯤ ꯃꯤꯇꯩꯒꯤ ꯃꯤ ꯂꯥꯢ ꯇꯤꯟꯒꯤ ꯋꯥꯔꯤ (ꯃꯩꯇꯩꯒꯤ ꯃꯤ ꯂꯥꯢ ꯇꯤꯟꯒꯤ ꯋꯥꯔꯤ)ꯗ ꯌꯥꯎꯕ ꯂꯥꯢꯅꯤꯡꯊꯧ ꯑꯃꯅꯤ ꯫ ꯃꯍꯥꯛ ꯑꯁꯤ ꯂꯥꯢꯆ ꯏꯁꯤꯡ, ꯅꯣꯡ, ꯏꯆꯥꯎ, ꯂꯥꯢꯅꯥ-ꯇꯤꯟꯅꯥ ꯑꯅꯥ-ꯑꯌꯦꯛꯀꯤ ꯈꯣꯌꯨꯝ ꯂꯥꯢ ꯑꯃꯅꯤ ꯫ ꯃꯍꯥꯛ ꯑꯁꯤ ꯇꯨꯔꯦꯜꯁꯤꯡꯒꯤꯁꯨ ꯃꯄꯨꯅꯤ ꯫ ꯈꯥ ꯅꯣꯡꯄꯣꯛ ꯊꯪꯕ ꯃꯥꯢꯀꯩ ꯑꯁꯤ ꯂꯥꯢ ꯋꯥꯡꯄꯨꯂꯦꯜꯅ ꯉꯥꯛ ꯁꯦꯜꯂꯤ, ꯑꯗꯨꯒ ꯑꯇꯩ ꯃꯥꯢꯀꯩꯁꯤꯡꯅ ꯀꯧꯄꯂꯨ (ꯑꯋꯥꯡ ꯅꯣꯡꯆꯨꯞ), ꯃꯥꯜꯆꯤꯡ (ꯑꯋꯥꯡ ꯅꯣꯡꯄꯣꯛ) ꯑꯃꯗꯤ ꯊꯥꯡꯆꯤꯡ (ꯈꯥ ꯅꯣꯡꯆꯨꯞ)ꯅꯤ ꯫ ꯃꯍꯥꯛ ꯑꯁꯤ ꯎꯃꯪ ꯂꯥꯢꯌꯥꯝꯁꯤꯡꯒꯤ ꯃꯅꯨꯡꯗꯒꯤ ꯑꯃꯅꯤ ꯫

ꯃꯍꯥꯛ ꯑꯁꯤ ꯑꯅꯥꯜ ꯀꯥꯡꯂꯨꯞꯀ ꯑꯆꯦꯠꯄ ꯃꯔꯤ ꯂꯩꯅꯩ ꯫ ꯃꯁꯤꯒꯤ ꯃꯔꯝꯗꯤ ꯃꯍꯥꯛ ꯑꯅꯥꯜ ꯈꯨꯜꯂꯦꯟꯒꯤ ꯆꯅꯨꯔꯥ "ꯁꯪꯅꯨ"ꯒ ꯂꯨꯍꯣꯡꯗꯨꯅ ꯌꯨꯝ ꯄꯥꯟꯃꯤꯟꯅꯕꯒꯤꯅꯤ ꯫ ꯃꯍꯥꯛꯀꯤ ꯂꯥꯢꯐꯝꯁꯤꯡꯒꯤ ꯃꯅꯨꯡꯗꯒꯤ ꯁꯨꯒꯅꯨꯒꯤ ꯂꯥꯢꯐꯝ ꯑꯁꯤꯅ ꯈ꯭ꯋꯥꯢꯗꯒꯤ ꯍꯦꯟꯅ ꯃꯔꯨ ꯑꯣꯢ ꯍꯥꯢꯅ ꯂꯧꯅꯩ ꯫

 ꯁꯩꯊꯥꯕ 
ꯋꯥꯀꯣꯛꯂꯣꯟ ꯍꯤꯂꯦꯜ ꯊꯤꯂꯦꯜ ꯁꯂꯥꯏ ꯑꯃꯥꯏꯂꯣꯟ ꯄꯨꯀꯣꯛ ꯄꯨꯌꯥꯅ ꯋꯥꯡꯄꯨꯂꯦꯜꯄꯨ "ꯈꯥꯅ ꯆꯥꯎꯄ ꯋꯥꯡꯄꯨꯂꯦꯟ" ꯍꯥꯢꯅ ꯄꯜꯂꯤ ꯫ ꯄꯨꯌꯥ ꯑꯁꯤꯒꯤ ꯃꯇꯨꯡꯏꯟꯅ ꯃꯍꯥꯛ ꯑꯁꯤ ꯂꯥꯢꯄꯨꯡꯊꯧ ꯷ꯀꯤ ꯃꯅꯨꯡꯗꯒꯤ ꯑꯃꯅꯤ ꯫ ꯃꯍꯥꯛ ꯑꯁꯤ ꯏꯄꯨꯡ ꯂꯣꯢꯅꯄ ꯑꯄꯥꯛꯄꯒꯤ ꯁꯥꯢꯑꯣꯟ ꯂꯥꯡꯑꯣꯟꯅꯤ ꯍꯥꯢꯅ ꯄꯜꯂꯤ ꯫
 ꯋꯥꯔꯤ 
ꯋꯥꯡꯄꯨꯂꯦꯟ

ꯅꯣꯡꯃ ꯀꯣꯔꯧ ꯅꯨꯃꯤꯠ ꯑꯃꯗ ꯂꯥꯢ ꯋꯥꯡꯄꯨꯂꯦꯜꯅ ꯅꯃꯨ ꯇꯥꯢꯕꯪ ꯃꯤꯑꯣꯢꯕꯒꯤ ꯁꯛꯂꯣꯟ ꯂꯧꯗꯨꯅ ꯑꯅꯥꯜ ꯀꯥꯡꯂꯨꯞꯒꯤ ꯈꯨꯜꯂꯦꯟꯗ ꯈꯣꯡꯗꯣꯢꯔꯛꯈꯤ ꯫ ꯃꯁꯤꯗ ꯃꯍꯥꯛꯅ ꯑꯅꯥꯜ ꯂꯩꯁꯥꯕꯤ "ꯁꯪꯅꯨ"ꯕꯨ ꯈꯣꯢꯗꯥꯖꯈꯤ ꯫ ꯈꯣꯌꯨꯝ ꯂꯥꯢ ꯑꯣꯢꯕꯒꯤ ꯃꯁꯛ ꯃꯇꯧ, ꯆꯨꯡ ꯐꯤꯔꯥꯜ, ꯐꯤꯕꯝ ꯃꯤꯇꯝ ꯂꯣꯢꯅ ꯐꯖꯕꯗꯨ ꯎꯕꯗ ꯁꯪꯅꯨ ꯏꯕꯦꯝꯃꯅꯁꯨ ꯁꯛꯈꯪꯗꯕ ꯂꯝꯂꯥꯟꯕ (ꯂꯥꯢ ꯋꯥꯡꯄꯨꯂꯦꯜ)ꯕꯨ ꯄꯥꯝꯖꯈꯤ ꯫ ꯁꯛꯈꯪꯗꯕ ꯂꯝꯂꯥꯟꯕ ꯑꯃꯒ ꯈꯨꯟꯒꯤ ꯅꯨꯄꯤ ꯑꯃ (ꯁꯪꯅꯨ)ꯒ ꯃꯔꯤ ꯂꯩꯅꯕꯒꯤ ꯁꯥꯃꯤꯟ ꯐꯪꯕꯗ ꯈꯨꯟꯖꯥꯁꯤꯡ ꯁꯥꯎꯅꯔꯛꯈꯤ ꯫ ꯈꯨꯟꯒꯤ ꯅꯨꯄꯥꯁꯤꯡꯅ ꯂꯝꯂꯥꯟꯕ (ꯂꯥꯢ ꯋꯥꯡꯄꯨꯂꯦꯜ)ꯕꯨ ꯆꯥꯡꯗꯝꯅꯕ ꯑꯃꯗ ꯆꯥꯡꯌꯦꯡꯅꯁꯤ ꯁꯤꯡꯅꯈꯤ ꯫ ꯂꯝꯖꯦꯜ (ꯂꯝꯆꯦꯜ), ꯅꯨꯡ ꯍꯨꯟꯕ ꯑꯃꯗꯤ ꯇꯦꯟ ꯀꯥꯞꯄ ꯆꯥꯡꯗꯝꯅꯕ ꯄꯨꯝꯅꯃꯛꯇ ꯂꯝꯂꯥꯟꯕ (ꯂꯥꯢ ꯋꯥꯡꯄꯨꯂꯦꯜ)ꯅ ꯃꯥꯢ ꯄꯥꯛꯈꯤ ꯫ ꯀꯔꯤꯒꯨꯝꯕ ꯃꯍꯥꯛꯅ ꯃꯥꯢꯊꯤꯕ ꯅꯪꯂꯝꯂꯕꯗꯤ ꯁꯤꯕꯒꯤ ꯆꯩꯔꯥꯛ ꯄꯤꯕ ꯍꯥꯢꯕꯁꯤꯗꯁꯨ ꯌꯥꯅꯔꯝꯃꯤ ꯫ ꯑꯗꯨꯕꯨ ꯃꯥꯢ ꯄꯥꯛꯂꯕꯅꯤꯅ ꯏꯕꯦꯝꯃ ꯁꯪꯅꯨꯕꯨ ꯂꯥꯢ ꯋꯥꯡꯄꯨꯂꯦꯜꯅ ꯃꯍꯥꯛꯀꯤ ꯏꯁꯤꯡꯒꯤ ꯏꯔꯣꯟꯅꯨꯡꯒꯤ ꯂꯥꯢꯔꯝꯂꯦꯟꯗ ꯄꯨꯈꯤ ꯫

 ꯏꯔꯥꯠ ꯊꯧꯅꯤ 
ꯀꯔꯤꯒꯨꯝꯕ ꯃꯇꯝꯗ ꯀꯅꯥꯒꯨꯝꯕ ꯃꯤ ꯑꯃꯍꯦꯛꯇ ꯏꯁꯤꯡꯗ ꯏꯔꯥꯛꯅꯕ ꯇꯥꯔꯕꯗꯤ ꯂꯥꯢ ꯋꯥꯡꯄꯨꯂꯦꯜꯕꯨ ꯆꯠꯅꯕꯤꯒꯤ ꯃꯇꯨꯡꯏꯟꯅ ꯈꯨꯔꯨꯝꯅꯩ, ꯏꯔꯥꯠ ꯊꯧꯅꯤꯖꯅꯩ ꯫ ꯃꯁꯤꯒꯤ ꯃꯔꯝꯗꯤ ꯃꯇꯨꯡꯗ ꯑꯃꯨꯛ ꯏꯁꯤꯡꯗ ꯏꯔꯥꯛꯅꯗꯨꯅ ꯁꯤꯕ ꯅꯥꯕ ꯊꯧꯗꯣꯛ ꯊꯣꯛꯍꯟꯕꯤꯗꯅꯕ ꯍꯥꯢꯖꯕꯒꯤꯅꯤ ꯫  ꯀꯔꯤꯒꯨꯝꯕ ꯃꯇꯝꯗ ꯏꯁꯤꯡ ꯏꯆꯥꯎꯗ ꯀꯥ ꯍꯦꯟꯅ ꯃꯍꯧꯁꯥꯒ ꯃꯥꯟꯅꯗꯕ ꯃꯑꯣꯡꯗ ꯏꯊꯛ ꯏꯄꯣꯝ ꯊꯣꯛꯂꯛꯂꯕꯗꯤ ꯃꯤꯌꯥꯝꯅ ꯐꯠꯇꯅꯨꯡꯗ ꯊꯣꯛꯇꯅꯕ ꯂꯥꯢ ꯋꯥꯡꯄꯨꯂꯦꯜꯕꯨ ꯈꯨꯔꯨꯝꯅꯩ ꯫
300"ꯄꯥꯡꯒꯣꯡ" ( ) ꯄꯥꯝꯕꯤ ꯑꯁꯤ ꯃꯤꯇꯩ (ꯃꯩꯇꯩ)ꯁꯤꯡꯅ ꯌꯨꯝꯗ ꯊꯥꯅꯗꯦ ꯫
ꯀꯔꯤꯒꯨꯝꯕ ꯏꯁꯤꯡꯗ ꯏꯔꯨꯞꯈꯤꯕ ꯃꯤꯒꯤ ꯍꯛꯆꯥꯡ ꯐꯪꯗꯕ ꯊꯣꯛꯂꯕꯗꯤ "ꯄꯥꯡꯒꯣꯡ" ( ) ꯄꯥꯝꯕꯤꯒꯤ ꯃꯆꯦꯠ ꯈꯔ ꯃꯩ ꯊꯥꯅꯩ ꯫ ꯃꯁꯤ ꯇꯧꯔꯒ ꯂꯥꯢ ꯋꯥꯡꯄꯨꯂꯦꯜꯅ ꯑꯁꯤꯕ ꯃꯤ ꯑꯗꯨꯒꯤ ꯍꯛꯆꯥꯡ ꯑꯗꯨ ꯃꯐꯝ ꯆꯥꯕꯗ ꯊꯝꯕꯤ ꯍꯥꯢꯅ ꯂꯧꯅꯩ ꯫

ꯂꯥꯢ ꯋꯥꯡꯄꯨꯂꯦꯜ ꯑꯁꯤ ꯍꯩ, ꯂꯩ ꯑꯃꯗꯤ ꯀꯕꯣꯛ ꯀꯠꯅꯩ ꯫ ꯃꯥꯢꯕꯅ ꯏꯔꯥꯠ ꯊꯧꯅꯤ ꯊꯧꯔꯝ ꯄꯥꯡꯊꯣꯛꯅꯩ ꯫ ꯃꯁꯤ ꯇꯧꯔꯒ ꯑꯅꯥ ꯑꯌꯦꯛ ꯇꯤꯟꯀꯣꯛ ꯂꯥꯢꯀꯣꯛꯄꯤ ꯍꯥꯢꯅ ꯂꯧꯅꯩ ꯫ ꯈꯨꯗꯝ ꯑꯣꯢꯅ ꯎꯟꯁꯥꯒꯤ ꯂꯥꯢꯅꯥ, ꯂꯣꯛ ꯂꯥꯢꯍꯧ, ꯑꯔꯨꯝ ꯂꯥꯢꯍꯧ, ꯈꯣꯡ ꯍꯥꯝꯊꯕꯅꯆꯤꯡꯕꯅꯤ ꯫

300ꯀꯔꯅꯦꯜ ꯖꯣꯟ ꯁꯦꯛꯁ꯭ꯄ꯭ꯌꯔꯅ ꯏꯪ. ꯀꯨꯝ ꯱꯹꯱꯳ꯗ ꯌꯦꯛꯈꯤꯕ ꯋꯥꯡꯄꯨꯂꯦꯜ ꯂꯥꯠꯄ ꯃꯇꯝꯗ ꯑꯣꯢꯕ ꯃꯑꯣꯡ ꯃꯇꯧ ꯇꯥꯛꯄ ꯂꯥꯢꯌꯦꯛ ꯑꯃꯅꯤ ꯫
ꯂꯥꯢꯌꯦꯛ ꯑꯁꯤꯒꯤ ꯃꯇꯨꯡꯏꯟꯅ
  - ꯁꯅꯥ ꯐꯨꯝꯐꯝ
  - ꯂꯥꯢꯔꯦꯝꯕ ꯑꯃꯗꯤ ꯂꯥꯢꯔꯦꯝꯕꯤꯒꯤ ꯆꯔꯩ ꯐꯤ ꯊꯝꯅꯅꯕ ꯊꯥꯔꯤꯕ ꯐꯤ 
  - ꯆꯦꯡ ꯍꯥꯞꯄ ꯆꯐꯨ ꯊꯝꯐꯝ
  - ꯆꯦꯡ, ꯀ꯭ꯋꯥ, ꯆꯨ, ꯂꯩ ꯑꯃꯗꯤ ꯍꯩ ꯊꯝꯐꯝ 
  - ꯊꯕꯤ ꯑꯃꯗꯤ ꯑꯇꯩ ꯏꯟꯁꯥꯡ ꯅꯥꯄꯤ ꯊꯝꯐꯝ
  - ꯐꯤꯅ ꯁꯥꯕ ꯃꯤ ꯊꯝꯐꯝ
  - ꯃꯣꯢꯔꯥꯡ ꯀꯩꯔꯨꯡꯕꯒꯤ ꯐꯝꯐꯝꯂꯦꯞꯐꯝ
  - ꯃꯣꯢꯔꯥꯡ ꯅꯤꯡꯊꯧꯒꯤ ꯐꯝꯐꯝꯂꯦꯞꯐꯝ
  - ꯅꯤꯡꯊꯧꯒꯤ ꯐꯝꯐꯝꯂꯦꯞꯐꯝ
  - ꯃꯥꯢꯕꯒꯤ ꯐꯝꯐꯝꯂꯦꯞꯐꯝ
  - ꯁꯨꯒꯅꯨ ꯍꯟꯖꯕꯒꯤ ꯐꯝꯐꯝꯂꯦꯞꯐꯝ
  ꯑꯃꯗꯤ  - ꯁꯔꯨꯛ ꯌꯥꯔꯤꯕ ꯃꯤ ꯑꯇꯩꯒꯤ ꯐꯝꯐꯝꯂꯦꯞꯐꯝ
  - ꯌꯦꯟ ꯑꯃ ꯊꯝꯐꯝ

 ꯂꯥꯢꯐꯝꯁꯤꯡ 

ꯋꯥꯡꯄꯨꯂꯦꯟ

ꯁꯨꯒꯅꯨ ꯂꯝꯂꯦꯟꯗ ꯉꯁꯤꯐꯥꯎ ꯃꯃꯥꯡꯉꯩꯒꯤ ꯂꯥꯢ ꯋꯥꯡꯄꯨꯂꯦꯜꯒꯤ ꯂꯥꯢꯐꯝ (ꯂꯥꯢꯁꯪ) ꯑꯃ ꯂꯩꯔꯤ ꯫ ꯆꯍꯤ ꯈꯨꯗꯤꯡꯒꯤ ꯈ꯭ꯔꯤꯁ꯭ꯇꯤꯌꯥꯟ ꯂꯥꯢꯅꯤꯡ ꯆꯠꯇꯕ ꯑꯅꯥꯜ ꯀꯥꯡꯂꯨꯞꯀꯤ ꯃꯤꯌꯥꯝꯅ ꯃꯈꯣꯢꯒꯤ ꯃꯥꯢꯕꯗ ꯂꯥꯢ ꯋꯥꯡꯄꯨꯂꯦꯜꯗ ꯀꯠꯂꯨꯅꯕ ꯍꯥꯢꯗꯅ ꯄꯣꯠ ꯆꯩ ꯄꯤꯔꯛꯀꯅꯤ ꯫ ꯃꯥꯢꯕ ꯑꯗꯨꯅ ꯃꯤꯌꯥꯝꯒꯤ ꯄꯣꯠ ꯆꯩꯁꯤꯡꯗꯨ ꯁꯨꯒꯅꯨꯒꯤ ꯋꯥꯡꯄꯨꯂꯦꯜꯒꯤ ꯂꯥꯢꯁꯪꯗ ꯂꯥꯛꯇꯨꯅ ꯀꯠꯂꯤ ꯫

ꯃꯅꯤꯄꯨꯔ ꯂꯩꯉꯥꯛꯅ ꯀꯪꯂꯥ ꯃꯅꯨꯡꯗ ꯂꯩꯕ ꯂꯥꯢ ꯋꯥꯡꯄꯨꯂꯦꯜ ꯑꯃꯗꯤ ꯑꯇꯩ ꯂꯥꯢ ꯃꯌꯥꯝꯒꯤ ꯂꯥꯢꯐꯝꯁꯤꯡ ꯑꯃꯨꯛ ꯍꯟꯅ ꯁꯦꯝꯒꯠ ꯁꯥꯒꯠꯅꯅꯕ ꯊꯧꯔꯥꯡꯂꯤ ꯫

ꯏꯪ. ꯀꯨꯝ ꯲꯰꯱꯰ꯗ ꯋꯥꯡꯒꯣꯢꯗ ꯂꯥꯢ ꯋꯥꯡꯄꯨꯂꯦꯜꯒꯤ ꯂꯥꯢꯁꯪ ꯑꯃ ꯂꯨꯄꯥ ꯂꯥꯈ ꯸ ( 10,000 ) ꯆꯪꯅ ꯁꯥꯗꯨꯅ ꯁꯪꯀꯥꯈꯤ ꯫

 ꯃꯁꯤꯁꯨ ꯌꯦꯡꯕꯤꯌꯨ 
 ꯀꯧꯄꯂꯨ - ꯑꯋꯥꯡ ꯅꯣꯡꯆꯨꯞ ꯉꯥꯛꯄ ꯂꯥꯢ
 ꯃꯥꯔꯖꯤꯡ - ꯑꯋꯥꯡ ꯅꯣꯡꯄꯣꯛ ꯉꯥꯛꯄ ꯂꯥꯢ
 ꯊꯥꯡꯆꯤꯡ - ꯈꯥ ꯅꯣꯡꯆꯨꯞ ꯉꯥꯛꯄ ꯂꯥꯢ

 ꯃꯇꯦꯡ ꯂꯧꯔꯛꯐꯝ 

 ꯑꯍꯦꯟꯕ ꯂꯪꯗꯥꯢꯁꯤꯡ 

 .
 -.
ꯃꯆꯥꯈꯥꯏꯕ:ꯈꯣꯌꯨꯝ